钦定古今图书集成/理学汇编/文学典/第064卷 > 郭昱
## 钦定古今图书集成/理学汇编/文学典/第064卷 > 郭昱

按《宋史郑起传》：“郭昱者，好为古文，狭中诡僻。周显德
中，登进士第，耻赴常选，献书于宰相赵普，自比巢由。
朝议恶其矫激，故久不调。后复伺普，望尘自陈，普笑
谓人曰：‘今日甚荣得巢由，拜于马首’。”开宝末，普出镇
河阳，昱诣薛居正上书，极言谤普。居正奏之，诏署襄
州观察推官。潘美镇襄阳，讨金陵，以昱随军。昱中夜
被酒号叫，军中皆惊。翌日，美遣还。岁馀，坐盗用官钱
除名，因居襄阳，游索樊、邓间。雍熙中卒。